46. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 69 της 26-27 Μαρτ. 1996 (ΦΕΚ Α΄57) Επαναφορά της Εταιρείας Υδρεύσεως και Αποχετεύσεως Πρωτευούσης (ΕΥΔΑΠ) στο Δημόσιο Τομέα. Έχοντας υπόψη: 1.Τις διατάξεις του άρθρ. 30 του νομ. 1914/1990 «Εκσυγχρονισμός και ανάπτυξη του δημοσίου τομέα και της κεφαλαιαγοράς, φορολογικές ρυθμίσεις και άλλες διατάξεις «(Α΄178), όπως αυτές τροποποιήθηκαν με τις διατάξεις του άρθρ. 22 του νομ. 1947/1991 «Απλούστευση φορολογικών διαδικασιών και άλλες ρυθμίσεις» (Α΄70). 2.Τις διατάξεις του άρθ. 27 του νομ. 2081/1992 (Α΄154), με το οποίο προστέθηκε άρθρ. 29 Α.Ν. 1558/1985 (Α΄137) και το γεγονός ότι από τις διατάξεις του διατάγματος δεν προκαλείται δαπάνη σε βάρος του προϋπολογισμού της Εταιρείας Υδρεύσεως και Αποχετεύσεως Πρωτευούσης (Ε.ΥΔ.Α.Π.). 3.Την αριθμ. 601/1995 γνωμοδότηση του Συμβουλίου της Επικρατείας μετά από πρόταση του Υπουργικού Συμβουλίου αποφασίζουμε: Άρθρ.1.-Από την έναρξη ισχύος του παρόντος διατάγματος η Εταιρεία Υδρεύσεως και Αποχετεύσεως Πρωτευούσης (ΕΥΔΑΠ) επαναφέρεται ολικά στο δημόσιο τομέα, κατά την έννοια της  παρ. 6 του άρθρ. 1 του νόμ. 1256/1992 (Α΄65), όπως αυτός επαναοριοθετήθηκε με τις διατάξεις της παρ. 1 του άρθρ. 51 του νομ. 1892/1990 (Α΄101). Οι διατάξεις του Π.Δ. 139/1992 «Έξοδος της Εταιρείας Υδρεύσεως και Αποχετεύσεως Πρωτευούσης (ΕΥΔΑΠ) από το δημόσιο τομέα» (Α΄69) καταργούνται στο σύνολό τους. Άρθρ.2.-Το διάταγμα αυτό ισχύει από τη δημοσίευσή του στην Εφημερίδα της κυβερνήσεως.  Για την προϋπόθεση και ανάλογη εφαρμογή των διατάξεων της παρ. 1 του άρθρ. 37 του νόμ. 1193/1981 (ΦΕΚ Α΄220) (Τομ. 34 Σελ. 158, 4041) και στους εργοδηγούς χημικούς και παρασκευαστές μικροβιολόγους της ΕΥΔΑΠ, Βλ. άρθρ. 26 νομ. 2386/6-7 Μαρτ. 1996 (ΦΕΚ Α΄43) (Τομ. 24 Σελ. 194,03).

[Source: greek_legal_code_raptarchis | Tokens: 1554]